Program konferencie

Program 97. zasadnutia Generálnej konferencie Medzinárodnej organizácie práce (28. mája 2008 až 13. júna 2008, Ženeva)

97. zasadnutie Generálnej konferencie Medzinárodnej organizácie práce (ďalej len ”konferencia”) sa uskutoční v Ženeve v dňoch 28. mája 2008 až 13. júna 2008 v Paláci národov a v budove ústredia Medzinárodného úradu práce v Ženeve.

S cieľom umožniť, aby odborné výbory začali svoju dôležitú prácu v prvý deň konferencie, správna rada Medzinárodného úradu práce na svojom 300. zasadnutí (november 2007) rozhodla, že zasadnutia skupín (zložiek) sa uskutočnia deň pred oficiálnym otvorením konferencie, t. j. 27. mája 2008. Tieto zvyčajné zasadnutia skupiny za vlády, skupiny za zamestnávateľov a skupiny za pracovníkov (zamestnancov) volia svojich predstaviteľov a uskutočňujú návrhy na zloženie rozličných výborov a zoznamujú sa s postupmi konferencie, s plánovaním zasadnutí skupín pre výbory. Trojstranné zložky národných delegácií by mali preto prísť do Ženevy v adekvátnom čase, aby sa mohli zúčastniť na týchto dôležitých zasadnutiach. Zasadnutie skupín sa uskutoční v nasledujúcich priestoroch:

-	vládna skupina v Aule zhromaždenia Paláca národov,
-	skupina zamestnávateľov v zasadacej miestnosti správnej rady v budove ústredia Medzinárodného úradu práce,
-	skupina za pracovníkov v miestnosti č. XIX Paláca národov.

Program konferencie:

Stále body programu zasadnutia konferencie

I.	a)	Správa predsedu správnej rady Medzinárodného úradu práce a generálneho riaditeľa Medzinárodného úradu práce (ďalej len „MÚP“),
b) 	Globálna správa podľa následných opatrení k Deklarácii Medzinárodnej organizácie práce o základných zásadách a právach pri práci – sloboda združovania a efektívne uznanie práva na kolektívne vyjednávanie ; 

II.	Program a rozpočet, a iné otázky;

III.	 Informácie a správy o aplikácii dohovorov a odporúčaní Medzinárodnej organizácie práce (ďalej len „MOP“);

	body zaradené do programu konferencie samotnou konferenciou alebo správnou radou MÚP 

IV.	Podpora vidieckeho zamestnávania pre zníženie chudoby – všeobecná rozprava založená na integrovanom prístupe;

V.	Znalosti na zlepšenie produktivity, rastu zamestnanosti a rozvoja – všeobecná rozprava;

VI.	Posilnenie kapacity (schopnosti) MOP napomáhať úsiliam svojich členov dosiahnuť ich ciele v kontexte globalizácie – pokračovanie rozpravy o posilnení kapacity (schopnosti) MOP a možné zváženie prijatia smerodajného dokumentu, možno vo forme deklarácie alebo akéhokoľvek iného vhodného dokumentu spoločne s akýmikoľvek príslušnými následnými opatreniami a formu, ktorú môžu mať.

Otváracie plenárne zasadnutie konferencie sa uskutoční v stredu 28. mája 2008 o 10. 00 hod v Ženeve, v Paláci národov v aule Zhromaždenia a konferencia zavŕši svoj program v piatok 13. júna 2008. Na otváracom plenárnom zasadnutí konferencie delegáti sa vyzvú zvoliť predstaviteľov konferencie a ustanoviť rozličné výbory konferencie a prijať rôzne rozhodnutia, ktoré sú potrebné. Výberový výbor konferencie sa ihneď stretne po otváracom plenárnom zasadnutí konferencie, aby prijal rozhodnutia týkajúce sa opatrení vo vzťahu ku konferencii. Od 11.00 hod. začnú ustanovené výbory svoju prácu ako trojstranné a skupinové zasadnutia a rokujú až do prijatia svojich správ do konca druhého týždňa alebo začiatkom tretieho týždňa priebehu konferencie.

V pondelok 2. júna 2008 o 15. hod. sa uskutočnia voľby do správnej rady MÚP, keďže trojročný mandát (2005 – 2008) správnej rady MÚP uplynie na tomto 97. zasadnutí konferencie.

V piatok 6. júna 2008 sa uskutoční rozprava ku Globálnej správe podľa následných opatrení k Deklarácii Medzinárodnej organizácie práce o základných zásadách a právach pri práci – sloboda združovania a efektívne uznanie práva na kolektívne vyjednávanie.

Od pondelka 9. júna 2008 do piatka 13. júna 2008 sa uskutoční všeobecná rozprava na plenárnom zasadnutí konferencie k prvému bodu programu konferencie - k správe predsedu správnej rady MÚP a k správe generálneho riaditeľa MÚP. Predpokladá sa vystúpenie zástupcu Ministerstva práce, sociálnych vecí a rodiny SR (11. júna 2008) k tomuto bodu programu konferencie.

Správy výborov a návrhy dokumentov sa predložia plenárnemu zasadnutiu konferencie na rozpravu od utorka 10. júna 2008.

Hlasovanie o návrhu dokumentov sa uskutoční vo štvrtok 12. júna 2008 a záverečné ukončujúce plenárne zasadnutie konferencie sa uskutoční v piatok 13. júna 2008.

Zloženie a postup
delegácie Slovenskej republiky na 97. zasadnutí Generálnej konferencie Medzinárodnej organizácie práce v dňoch 28. mája 2008 až 13. júna 2008 v Ženeve

Základné zmluvné a právne východiská účasti delegácie SR na konferencii
Podľa Ústavy MOP členské štáty Medzinárodnej organizácie práce musia zabezpečiť, že ich delegácie sú plne trojstranné (tripartitné), a že delegáti sú schopní konať plne nezávisle jeden od druhého.
	Článok 3 odsek 1 a 2 Ústavy MOP upravuje:
-	konferencie sa zúčastňujú štyria zástupcovia člena – delegáti členského štátu MOP, z toho dvaja sú vládnymi delegátmi a ďalší dvaja sú delegátmi, ktorí zastupujú tak zamestnávateľov (RÚZ, AZZZ SR), ako aj pracovníkov (KOZ SR) každého z členov (členských štátov MOP),
-	každého delegáta môžu sprevádzať najviac dvaja odborní poradcovia ku každému bodu programu zasadnutia konferencie.

•	Čl. 13 odsek 2 písm. a) čl. 3 odsek 8 a 9 Ústavy MOP: 

-	úhrada nákladov – každý z členov (členských štátov MOP) uhrádza cestovné výdavky a výdavky spojené s pobytom svojich delegátov a poradcov alebo zástupcov, ktorí sa zúčastnia na zasadnutiach konferencie; vláda každého člena (členského štátu MOP) oznámi mená delegátov a ich poradcov Medzinárodnému úradu práce; poverovacie listiny delegátov a ich poradcov podliehajú verifikácii konferencie, ktorá dvojtretinovou väčšinou hlasov prítomných delegátov môže odmietnuť prijatie ktoréhokoľvek delegáta alebo poradcu, pri ktorom príde k záveru, že nebol vymenovaný v súlade s týmto článkom.

	Čl. 3 odsek 1, 2, 5, čl. 13 odsek 2 písm. a) Ústavy MOP:

-	v prípade nedodržania uvedených ustanovení Ústavy MOP je možnosť podať sťažnosť (sťažnosti) za porušenie ustanovení Ústavy MOP mandátovému výboru konferencie.

	Čl. 3 odsek 5 Ústavy MOP:

-	 členovia (členské štáty MOP) vymenujú mimovládnych delegátov a poradcov, ktorých vyberú po súhlase s najreprezentatívnejšími profesijnými organizáciami zamestnávateľov a pracovníkov (v podmienkach SR je to RÚZ, AZZZ SR a KOZ SR) príslušnej krajiny (štátu), ak také sú.

Podľa čl. 2 odseku 3 písm. a) Rokovacieho poriadku konferencie okrem delegátov a poradcov sa na konferencii môžu zúčastniť aj ministri (štátni tajomníci), ktorých ministerstvá sa zaoberajú otázkami, o ktorých rokuje konferencia a ktorí nie sú delegátmi alebo poradcami.
Z uvedeného vyplýva, že ministerka práce, sociálnych vecí a rodiny SR Viera Tomanová so sprievodom sa zúčastní na zasadnutí konferencie mimo schválenú delegáciu SR.
Náklady na pobyt ministerky so sprevádzajúcimi osobami na konferencii nie sú zahrnuté do rozpočtu delegácie SR na konferenciu, pretože nie sú delegátmi a ani poradcami na konferencii. 

K I. bodu písm. a) programu konferencie - Správa predsedu Správnej rady MÚP a generálneho  riaditeľa MÚP
Diskusia o týchto dokumentoch sa začne na plenárnom zasadnutí konferencie v pondelok  9. júna 2008  a bude trvať do 13. júna 2008.
Predseda Správnej rady MÚP podá správu konferencii o práci Správnej rady MÚP od júna 2007 do júna 2008.
Generálny riaditeľ MÚP predloží správu konferencii, ktorá sa zameria na sociálnu politiku, téma súčasného záujmu. Správa zahŕňa dodatok o situácii pracovníkov na okupovaných arabských územiach. Generálny riaditeľ tiež predloží správu o programe uplatňovania a výsledky, ktoré dosiahla MOP v rokoch 2006 – 2007.
Členovia (členské štáty) MOP dostanú vopred písomne správu predsedu správnej rady MÚP a správu generálneho riaditeľa MÚP a budú sa môcť k nej vyjadriť vo všeobecnej rozprave. Časový limit vystúpenia je len 5 minút (článok 14 odsek 6 rokovacieho poriadku konferencie), aby sa umožnilo mnohým rečníkom vystúpiť tak, ako je to možné. Časový limit  je potrebné striktne aplikovať. Pre informáciu účastníkov tento dovolený čas korešponduje približne s tromi písanými stranami s dvojnásobnou medzerou medzi riadkami, ktoré sú čítane v primeranej rýchlosti pre správne simultánne tlmočenie.
Registrácia vystupujúcich k správam predsedu Správnej rady MÚP a generálneho riaditeľa MÚP je možné urobiť v predstihu od 31. marca 2008 e-mailom (orateurs@ilo.org), faxom (00 41 22 799 89 44) alebo telefonicky ( 00 41 22 799 77 30), alebo počas konferencie najneskoršie do štvrtka 5. júna 2008 do 18. 00 hod., podliehajúce rozhodnutiu výberového výboru. Deň pred určeným zasadnutím, písomným potvrdením o čase vystúpenia sa informuje príslušná delegácia v jej poštovej priehradke v Paláci národov. Je tiež striktne odporúčané, aby delegáti zredukovali zdvorilostné vyjadrenia na minimum tak, aby mohli vstúpiť do podstatných zložiek ich prejavov bez zdržania. Ministri, delegáti, pozorovatelia, zástupcovia medzinárodných organizácií a zástupcovia mimovládnych organizácií zoberú do úvahy tieto skutočnosti pri príprave svojich prejavov.
Priebeh konferencie sa publikuje v priebežných záznamoch v anglickom jazyku, francúzskom jazyku a v španielskom jazyku. Jednotlivé texty vystúpení k prvému bodu programu konferencie je potrebné predložiť na diskete v softvérovom produkte, uprednostňuje sa „Word“. Rozprava na plenárnom zasadnutí konferencie, ako aj správy výborov týkajúce sa bodov II. až VI. programu konferencie sú prístupné na Internete (http://www.ilo.org). 

Zásady, ktorými sa riadi rozprava na plenárnom zasadnutí konferencie:

Nasledujúce zásady ustanovené v odsekoch 54 až 58 zo štvrtej správy pracovnej skupiny správnej rady MÚP o programe a štruktúre MOP (1967), forma a prospešné prostredie pre rozpravu k správam na plenárnom zasadnutí konferencie. 
•	sloboda slova (vyjadrovania) je pilierom MOP, ani vlády, ani zamestnávatelia alebo pracovníci nie sú oslobodení od kritiky v rámci svojich ochranných hraníc,
•	sloboda slova zahŕňa slobodu odpovedať – jedno stanovisko môže čeliť námietkam iného stanoviska,
•	sociálna spravodlivosť prispieva k trvalému mieru; všetky ľudské bytosti majú právo realizovať svoj materiálny blahobyt a duchovný rozvoj v slobode a dôstojnosti. Šírka týchto základných zásad MOP znemožňuje presne vymedziť rozpravu na Medzinárodnej konferencii práce a MOP sa musí zamerať na ciele, ktoré odvodzuje z týchto  zásad, bez ohľadu na politické úvahy,
•	napriek tomu, účel a rozsah rozpravy na Medzinárodnej konferencii práce nesmie zasiahnuť do riadnej diskusie Bezpečnostnej rady Organizácie Spojených národov a valného zhromaždenia, orgánmi poverenými chartou so zodpovednosťou za politické rozhodnutia v systéme OSN,
•	podporovať hodnoty ľudskej slobody a dôstojnosti uchované v Ústave MOP v obdobiach ostrého politického napätia, konferencia sa musí usilovať k najplnšej možnej pokračujúcej spolupráci pri realizácii cieľov MOP. Každý delegát má povinnosť vziať do úvahy tieto činitele a prezident konferencie zaistiť, že sa zachovávajú.

K I. bodu písm. b) programu konferencie - Globálna správa na základe následných opatrení k Deklarácii Medzinárodnej organizácie práce o základných zásadách a právach pri práci – sloboda združovania a efektívne uznanie práva na kolektívne vyjednávanie 

Následné opatrenia k Deklarácii o základných zásadách a právach pri práci, ktoré sa prijali na 86. zasadnutí Generálnej konferencie MOP v júni 1998, vyzývajú generálneho riaditeľa MÚP, aby vypracoval každý rok správu, ktorá by poskytla dynamický globálny obraz vzťahujúci sa k uplatňovaniu jednej zo štyroch kategórii základných zásad a práv pri práci. Tohto roku je to globálna správa zameraná na problematiku slobody združovania a efektívneho uznania práva na kolektívne vyjednávanie, tak pre tie členské štáty MOP, ktoré ratifikovali, ako aj pre tie členské štáty, ktoré neratifikovali Dohovor Medzinárodnej organizácie práce o slobode združovania a ochrane práva  organizovať sa č. 87 z roku 1948 - oznámenie č. 489/1990 Zb. a 28. bod oznámenia Ministerstva zahraničných vecí SR č. 110/1997 Z. z.) a Dohovor Medzinárodnej organizácie práce o použití zásad práva organizovať sa a kolektívne vyjednávať č. 98 z roku 1949 - oznámenie č. 470/1990 Zb. a 33. bod oznámenia Ministerstva zahraničných vecí SR č. 110/1997 Z. z.). Slovenská republika je viazaná uvedenými dohovormi MOP a podáva správy o ich aplikácii.

K II. bodu programu konferencie - Program a rozpočet a iné otázky MOP – finančný výbor vládnych zástupcov

Podľa II. bodu programu konferencie, konferencia bude vyzvaná preskúmať také finančné a správne záležitosti, ako o nich môže rozhodnúť správna rada MÚP, aby sa vzali do pozornosti vrátane záležitostí, ktoré sa týkajú programu a rozpočtu MOP. Finančné a rozpočtové záležitosti MOP sa prerokujú vo finančnom výbore podľa rokovacieho poriadku konferencie a Finančných pravidiel MOP. Na práci tohto výboru sa zúčastní len určený vládny delegát, pretože členský príspevok do MOP platí štát a nie sociálni partneri. 
Výbor prijme správu o činnosti výboru a závery v tejto oblasti a predloží ich na schválenie plenárnemu zasadnutiu konferencie.
K III. bodu programu konferencie - Informácie a správy o aplikácii dohovorov a odporúčaní  MOP – výbor pre aplikáciu noriem

V súlade s článkom 19, 22  a 35 Ústavy MOP sa od vlád členov (členských štátov MOP) požaduje, aby oznamovali generálnemu riaditeľovi MÚP informácie a správy o opatreniach vo vzťahu k dohovorom a odporúčaniam MOP, ktoré sa prijali na príslušnej konferencii pred príslušnými vnútroštátnymi orgánmi, ako aj informácie a správy o aplikácii dohovorov MOP, ktoré ratifikovali. Ak ide o dohovory MOP, ktoré člen (členský štát) MOP neratifikoval, je potrebné oznamovať generálnemu riaditeľovi MÚP na základe požiadaviek správnej rady MÚP stav vnútroštátneho práva a praxe vo vzťahu k príslušnému vyžadovanému dohovoru (dohovorom) MOP a obdobne sa to vzťahuje aj na odporúčania MOP. Vláda Slovenskej republiky prostredníctvom Ministerstva práce, sociálnych vecí a rodiny SR a v spolupráci s príslušnými ministerstvami a po konzultácii so sociálnymi partnermi na základe požiadaviek správnej rady MÚP vypracovala za rok 2007 13 správ o aplikácii dohovorov MOP, ktorými je Slovenská republika viazaná, išlo o správy k týmto dohovorom MOP:
1.	Dohovor Medzinárodnej organizácie práce o vytváraní mechanizmu určovania minimálnej mzdy č. 26 z roku 1928 - oznámenie č. 439/1990 Zb. a 12. bod oznámenia č. 110/1997 Z. z.;
2.	Dohovor Medzinárodnej organizácie práce o označovaní hmotnosti ťažkých zásielok prepravovaných na lodiach č. 27 z roku 1929 - č. 194/1934 Zb. a n. a 13. bod oznámenia č. 110/1997 Z. z.;
3.	Dohovor Medzinárodnej organizácie práce o nútenej alebo povinnej práci č. 29 z roku 1930 - oznámenie FMZV č. 506/1990 Zb. a 14. bod oznámenia č. 110/1997 Z. z.;
4.	Dohovor Medzinárodnej organizácie práce o lekárskom vyšetrení detí a mladých osôb a o ich spôsobilosti pri zamestnávaní v priemysle č. 77 z roku 1946 - vyhláška ministra zahraničných vecí č. 23/1981 Zb. a 25. bod oznámenia č. 110/1997 Z. z.;
5.	Dohovor Medzinárodnej organizácie práce o lekárskom vyšetrení detí a mladých osôb a o ich spôsobilosti pri zamestnávaní v mimopriemyselných povolaniach č. 78 z roku 1946 - vyhláška ministra zahraničných vecí č. 24/1981 Zb. a 26. bod oznámenia č. 110/1997 Z. z.;
6.	Dohovor Medzinárodnej organizácie práce o ochrane miezd č. 95 z roku 1949 - oznámenie č. 411/1991 Zb. a 32. bod oznámenia č. 110/1997 Z. z.;
7.	Dohovor Medzinárodnej organizácie práce o mechanizme určovania minimálnej mzdy v poľnohospodárstve č. 99 z roku 1951 - oznámenie č. 470/1990 Zb. a 34. bod oznámenia č. 110/1997 Z. z.;
8.	Dohovor Medzinárodnej organizácie práce o zrušení nútenej práce č. 105 z roku 1957 -oznámenie Ministerstva zahraničných vecí SR č. 340/1998 Z. z.;
9.	Dohovor Medzinárodnej organizácie práce o minimálnom veku na prijatie do zamestnania pod zemou v baniach č. 123 z roku 1965 - oznámenie č. 507/1990 Zb.     a 42. bod oznámenia č. 110/1997 Z. z., V dôsledku ratifikácie Dohovoru MOP            o minimálnom veku na prijatie do zamestnania č. 138 z roku 1973 Slovenskou republikou sa vypovedal Dohovor MOP č. 123 z roku 1965;
10.	Dohovor Medzinárodnej organizácie práce o lekárskom vyšetrení mladých osôb a o ich spôsobilosti pri zamestnávaní pod zemou v baniach č. 124 z roku 1965 - vyhláška ministra zahraničných vecí č. 25/1981 Zb. a 43. bod oznámenia č. 110/1997 Z. z.;
11.	Dohovor Medzinárodnej organizácie práce o minimálnom veku na prijatie do zamestnania č. 138 z roku 1973 - oznámenie č. 341/1998 Z. z., redakčné oznámenie o oprave  tlačovej chyby v oznámení č. 341/1998 Z. z. /čiastka č. 140/1998 Z. z./;
12.	Dohovor Medzinárodnej organizácie práce o ochrane nárokov pracovníkov pri platobnej neschopnosti ich zamestnávateľa č. 173 z roku 1992 - oznámenie                 č. 240/1999 Z. z.;
13.	Dohovor Medzinárodnej organizácie práce o zákaze a o okamžitých opatreniach na odstránenie najhorších foriem detskej práce č. 182 z roku 1999 - oznámenie č. 38/2001 Z. z.

Na konferencii sa prerokujú vo výbore pre aplikáciu dohovorov a odporúčaní MOP správy a informácie, ktoré dodali na základe výzvy správnej rady MÚP jednotlivé členské štáty (vrátane Slovenskej republiky) o plnení a dodržiavaní tých dohovorov a odporúčaní MOP, ktoré sú obsiahnuté v správe výboru expertov pre aplikáciu dohovorov a odporúčaní MOP (Správa III /časť 1A/ - Medzinárodná konferencia práce, 97. zasadnutie, 2008) - Report III /Part 1A/ of the Committee of Experts on the Application of Conventions and Recommendations, 97th Session, 2008, International Labour Conference). 
Na konferencii sa prerokuje všeobecný prieskum správ podľa článku 19 Ústavy MOP (Správa III /časť 1B/) - (Report III /Part 1B/, International Labour Conference, 97th Session 2008), ktorý sa bude zaoberať Dohovorom MOP o pracovných doložkách vo verejných zmluvách č. 94 z roku 1949 a Odporúčaním MOP o pracovných doložkách vo verejných zmluvách č. 84 z roku 1949. Ministerstvo práce, sociálnych vecí a rodiny SR v mene vlády SR podalo MÚP správu o stave práva a praxe, pokiaľ ide o uvedené medzinárodné pracovné normy, po konzultáciách so sociálnymi partnermi v roku 2007. 
Podľa rezolúcie o opatreniach odporúčaných správnou radou MÚP podľa článku 33 Ústavy MOP vo veci Myanmarska (Barmy) prijatej Medzinárodnou konferenciou práce na jej 88. zasadnutí (jún 2000), uskutoční sa osobitné zasadnutie výboru týkajúce sa rozpravy o vykonaní opatrení prijatých vládou Myanmarska na základe odporúčaní vyšetrovacej komisie vytvorenej za účelom preskúmania dodržiavania Dohovoru MOP o povinnej alebo nútenej práci č. 29 z roku 1930 zo strany Myanmarska.
Na prerokúvanie tejto problematiky konferencia zriadi v súlade so svojím rokovacím poriadkom výbor pre aplikáciu dohovorov a odporúčaní (noriem) MOP (ďalej len „výbor“), a určení  zástupcovia delegácie SR sa zúčastnia na jeho práci.

Výbor prijme správu o činnosti výboru a závery v tejto oblasti a predloží ich na schválenie plenárnemu zasadnutiu konferencie.

K IV. bodu programu konferencie – Podpora vidieckeho zamestnávania pre zníženie chudoby – všeobecná rozprava založená na integrovanom prístupe;
Tri štvrtiny chudoby sveta žije vo vidieckych oblastiach. Väčšina zárobku na živobytie ľudí pochádza z pôdy a v mnohých prípadoch výnosy odvodzujú zo svojej práce, ktoré sú nedostatočné, aby plnili ich základné potreby. Deficity dôstojnej práce prevládajú. Nízka zručnosť, nízky zárobok, nízka kvalita pracovných miest vytvárajú ťažkosti pre osoby pracujúce vo vidieckych oblastiach.
Mnohé krajiny zameriavajú svoje vnútroštátne stratégie zamestnanosti na mestské oblasti, hoci chudoba má sklon byť širšia a ťažšia vo vidieckych oblastiach. Akú rolu môže MOP a jej trojstranné zložky zohrávať, pokiaľ ide o ukončenie mestských–vidieckych rozdielov a zabezpečenia plného, produktívneho a slobodne vybraného zamestnania vo vidieckych oblastiach?
Generálna konferencia MOP uskutoční všeobecnú rozpravu o podporovaní vidieckeho zamestnávania pre zníženie chudoby, založenú na integrovanom prístupe. Pri príprave na všeobecnú rozpravu úrad (MÚP) navrhol správu: Podporovanie vidieckeho zamestnávania pre zníženie chudoby (Správa IV, Medzinárodná konferencia práce, 97. zasadnutie, 2008 – Report IV, International Labour Conference, 97th Session, 2008). Správa obsahuje rekapituláciu povahy, závažnosti a meniacich sa modelov vidieckeho zamestnávania, analýzu jednotlivých charakteristík vidieckych trhov práce a možnú politiku intervencií pri náraste chudoby a preskúmanie kľúčových problémov, ktorým čelia vidiecki pracovníci, pokiaľ ide o práva, zamestnávanie, sociálnu ochranu a sociálny dialóg. Program dôstojnej práce – a program globálneho zamestnávania, najmä poskytuje všeobecný rámec v rámci ktorého komplexná stratégia na podporu dôstojnej práce vo vidieckych oblastiach bude predmetom rozpravy a integrovaný program práce MOP na uplatňovanie tejto stratégie sa rozvinie na podporu produktívneho zamestnávania a dôstojnej práce vo vidieckych oblastiach.
Na prerokúvanie tejto problematiky konferencia zriadi v súlade so svojím rokovacím poriadkom výbor pre podporu vidieckeho zamestnávania (ďalej len „výbor“), a určení zástupcovia delegácie SR sa zúčastnia na jeho práci.
Výbor prijme správu o činnosti výboru a závery v tejto oblasti a predloží ich na schválenie plenárnemu zasadnutiu konferencie.

K V. bodu programu konferencie Znalosti na zlepšenie produktivity, rastu zamestnanosti a rozvoja – všeobecná rozprava
Na svojom 295. zasadnutí správna rada MÚP (marec 2006) sa rozhodla zaradiť do programu 97. zasadnutia konferencie (2008) bod Znalosti na zlepšenie produktivity, rastu zamestnanosti a rozvoja. Podkladom pre rozpravu je Správa V, Medzinárodná konferencia práce, 97. zasadnutie (Report V, International Labour Conference, 97th Session, 2008). Správa skúma, ako a v rámci rozsahu perspektívy dôstojnej práci môžu krajiny rozvíjať znalostnú bázu svojich ekonomík takým spôsobom, aby zvýšili kvantitu a produktivitu pracovnej sily zamestnanej v hospodárstve. Správa tiež skúma ako rozvoj znalostí môže zlepšiť zamestnateľnosť pracovníkov a udržateľnosť podnikov.
	Správa sa zameriava na výzvy, ktorým čelia krajiny s rôznou úrovňou rozvoja a ich politika možností, hľadajúc ponaučenia, ktoré sú relevantné pre veľkosť rozvoja; rozvíjanie sa industrializovanejších krajín v spojení so systémom znalostného rozvoja, nielen pre potreby súčasného trhu práce, ale tiež pre budúce potreby, pokiaľ ide o technológie, trhy, životné prostredie a rozvoj strategických zmien. Najmä rozvoj znalostí môže napomôcť dosiahnuť rozvoj alebo neformálnym ekonomikám pohnúť sa zo začarovaného kruhu nízkeho vzdelania, nízkej produktivity, neformálnosti a pretrvávajúcej chudoby k riadnemu produktívnejšiemu a formálnejšiemu zamestnaniu a vyšším príjmom.
	V pristupovaní k tomuto mnohostrannému predmetu, správa sa usiluje aplikovať zložky efektívnych znalostí a politík zamestnateľností zostavených v záveroch o ľudských zdrojoch a rozvoji, prijatých na 88. zasadnutí Medzinárodnej konferencie práce (2000) a v Odporúčaní Medzinárodnej organizácie práce o rozvoji ľudských zdrojov: výchova, odborná príprava a celoživotné vzdelávanie č. 195 z roku 2004.
	Správa tiež stavia na výsledkoch výskumu MOP na väzbách medzi znalosťami, produktivitou a ekonomickým rastom a rastom zamestnania a najmä na správe o zamestnaní vo svete v rokoch 2004 – 2005, ktorá skúmala podmienky, na ktorých základe zamestnanie a produktivita by mohli rásť v tandeme, a tak vytvárať riadny okruh dôstojných príležitostí a príležitostí na produktívne zamestnanie. Postupne správa prispieva k vedomostnej báze znalostných zložiek Programu globálneho zamestnávania.
	Na prerokúvanie tejto problematiky konferencia zriadi v súlade so svojím rokovacím poriadkom výbor pre znalosti na zlepšenie produktivity, rastu zamestnanosti a rozvoja (ďalej len „výbor“) a určení zástupcovia delegácie SR sa zúčastnia na jeho práci.
Výbor prijme správu o činnosti výboru a závery v tejto oblasti a predloží ich na schválenie plenárnemu zasadnutiu konferencie.

K VI. bodu programu konferencie – Posilnenie kapacity (schopnosti) MOP napomáhať úsiliam svojich členov dosiahnuť ich ciele v kontexte globalizácie – pokračovanie rozpravy o posilnení kapacity (schopnosti) MOP a možné zváženie prijatia smerodajného dokumentu, možno vo forme deklarácie alebo akéhokoľvek iného vhodného dokumentu spoločne s akýmikoľvek príslušnými následnými opatreniami a formu, ktorú môžu mať. 
Podľa rezolúcie a záverov prijatých na 96. zasadnutí konferencie (jún 2007) Priebežný záznam č. 23, Medzinárodná konferencia práce, 96. zasadnutie, Ženeva, 2007 správna rada MÚP na svojom 300. zasadnutí (november 2007) zaradila tento bod do programu 97. zasadnutia konferencie na všeobecnú rozpravu. V súlade s mandátom daným konferenciou, konzultácie medzi zasadnutiami sa uskutočnili o tomto bode od konferencie v minulom roku. Správna rada MÚP súhlasila s programom práce, MÚP v zhode s týmto programom pripravil návrh prvkov smerodajného dokumentu na ďalšie konzultácie vo februári 2008. Správa obsahujúca výsledky, ktoré sa dosiahli, je k dispozícií najmenej dva mesiace pred otvorením konferencie. Sledujúc túto správu, ďalšia práca a diskusie pokračovali o zvyšku mandátu, ktorý sa týka riadenia a problematiky kapacity (schopnosti) v rámci riadiacej skupiny správnej rady MÚP v marci 2008. Dodatočná správa o tejto diskusii sa predloží 97. zasadnutiu konferencie. 
K tomuto bodu programu konferencie sa vytvorí výbor a určení zástupcovia delegácie SR sa zúčastnia na práci tohto výboru.

Ďalšie výbory konferencie:

	Mandátový výbor konferencie pozostáva z jedného vládneho delegáta, z jedného delegáta za zamestnávateľov a jedného delegáta za pracovníkov, ktorých menuje konferencia. Mandátový výbor sa schádza na uzavretých zasadnutiach a jeho zodpovednosť zahŕňa:

–	preskúmavanie akreditačných listín, ako aj akékoľvek námietky týkajúce sa akreditačných listín delegátov a ich poradcov a tiež aj neuloženie akreditačných listín delegáta za zamestnávateľov a delegáta za pracovníkov (článok 5 odsek 2 a článok 26 rokovacieho poriadku konferencie),
–	posudzovanie sťažností k nedodržiavaniu článku 13 odseku 2 písm. a) Ústavy Medzinárodnej organizácie práce (platba výdavkov trojstrannej delegácie) (článok 26 Rokovacieho poriadku konferencie),
–	monitorovanie každej situácie, pokiaľ ide o porušovanie ustanovení článku 3 alebo článku 13 odseku 2 písm. a), o ktorom konferencia požadovala správu (článok 26 Rokovacieho programu konferencie),
–	určovanie požadovanej uznášaniaschopnosti pre platnosť hlasovaní vykonaných konferenciou (článok 20 odsek 1 Rokovacieho poriadku konferencie).

Výberový výbor konferencie je zložený z 28 členov vymenovaných vládnou skupinou, zo 14 členov vymenovaných skupinou za zamestnávateľov a zo 14 členov vymenovaných skupinou za pracovníkov (zamestnancov). Jeho zodpovednosť zahŕňa zariaďovanie programu konferencie, určovanie času a programu plenárnych zasadnutí konferencie a konanie v mene svojich každých iných rutinných otázok. Od roku 1996 reformami konferencie väčšina týchto úloh bola zverená predstaviteľom výboru, a preto s výnimkou, ak výberový výbor konferencie je vyzvaný posúdiť špecifické otázky, bežne zasadne len raz na začiatku konferencie.
	Výbor pre rokovací poriadok konferencie sa stretne k dočasným ustanoveniam rokovacieho poriadku konferencie o verifikácii poverovacích listín a okrem toho sa môže stretnúť k iným zmenám rokovacieho poriadku konferencie, ktoré môžu byť navrhnuté správnou radou MÚP na jej 301. zasadnutí (marec 2008). 

Návrh

stanoviska vlády Slovenskej republiky k programu a k navrhovaným záverom 97. zasadnutia Generálnej konferencie Medzinárodnej organizácie práce v dňoch 28. mája 2008 až 13. júna 2008 v Ženeve 

Slovenská republika ako členský štát MOP prispieva doterajšími aktivitami k rozvíjaniu a zlepšovaniu kultúry pracovných a sociálnych vzťahov.
Programové vyhlásenie vlády SR predpokladá aktívne členstvo v medzinárodných organizáciách vrátane MOP a dáva rámec aj na postup delegácie SR na 97. zasadnutí konferencie.
Pokiaľ ide o prvý bod programu zasadnutia konferencie, správa predsedu správnej rady MÚP sa bude týkať programu MOP a jeho realizácie od júna 2007 do júna 2008. Generálny riaditeľ MÚP predloží správu konferencii, ktorá sa zameria na sociálnu politiku, tému súčasného záujmu. Generálny riaditeľ MÚP tiež predloží správu o programe MOP a o jeho realizácii a výsledkoch, ktoré dosiahla MOP od júna 2007 do júna 2008.
Členovia (členské štáty MOP) dostanú vopred písomnú správu generálneho riaditeľa MÚP a budú sa môcť k nej vyjadriť vo všeobecnej rozprave. Slovenská republika ako členský štát MOP si riadne plní záväzky vyplývajúce z Ústavy MOP, z dohovorov MOP, ktorými je viazaná i z ďalších vnútorných úprav MOP. K tomuto bodu programu konferencie sa okrem iného vyjadrí vo všeobecnej rozprave zástupca Ministerstva práce, sociálnych vecí a rodiny SR v určenom časovom limite 5 minút. Pokiaľ ide o Deklaráciu o základných zásadách a právach pri práci a jej následné opatrenia Slovenská republika je viazaná všetkými ôsmimi dohovormi MOP, ktoré sa vzťahujú ku všetkým štyrom kategóriám základných zásad a práv pri práci vrátane slobody združovania a efektívneho uznania práva na kolektívne vyjednávanie a pravidelné podáva správy o ich aplikácii.
V druhom bode programu konferencia bude vyzvaná preskúmať také finančné a správne záležitosti, ako o nich môže rozhodnúť správna rada MÚP, aby sa vzali do pozornosti vrátane záležitostí, ktoré sa týkajú programu a rozpočtu MOP. Finančné a rozpočtové záležitosti MOP sa prerokujú vo finančnom výbore podľa Rokovacieho poriadku konferencie a Finančných pravidiel MOP. Na práci tohto výboru sa zúčastní len určený vládny delegát, pretože členský príspevok do MOP platí štát, a nie sociálni partneri. Členský príspevok SR do rozpočtu MOP na rok 2008 predstavuje sumu 248 039 CHF a uhradil  sa Medzinárodnému úradu práce 21. januára 2008 z kapitoly rozpočtu Ministerstva práce, sociálnych vecí a rodiny SR. Vládny zástupca delegácie SR sa zúčastní na práci finančného výboru vo vzťahu k druhému bodu programu konferencie.
Výbor prijme správu o činnosti výboru a závery v tejto oblasti a predloží ich na schválenie plenárnemu zasadnutiu konferencie.
Stálym a tretím bodom každoročného zasadnutia konferencie je prerokúvanie správ o aplikácii  dohovorov a odporúčaní MOP v súlade s článkami 19, 22 a 35 Ústavy MOP. Od vlád členov (členských štátov MOP) sa požaduje, aby oznamovali generálnemu riaditeľovi MÚP informácie a správy o opatreniach vo vzťahu k dohovorom a odporúčaniam MOP, ktoré sa prijali na príslušnej konferencii pred príslušnými vnútroštátnymi orgánmi, ako aj informácie a správy o aplikácii dohovorov MOP, ktoré ratifikovali. Ak ide o dohovory MOP, ktoré člen (členský štát) MOP neratifikoval, je potrebné oznamovať generálnemu riaditeľovi MÚP na základe požiadaviek Správnej rady MÚP stav vnútroštátneho práva a praxe vo vzťahu k príslušnému vyžadovanému dohovoru (dohovorom) MOP a obdobne sa to vzťahuje aj na odporúčania MOP. Vláda Slovenskej republiky prostredníctvom Ministerstva práce, sociálnych vecí a rodiny SR a v spolupráci s príslušnými ministerstvami a po konzultácii so sociálnymi partnermi na základe požiadaviek správnej rady MÚP vypracovala za rok 2007 13 správ o aplikácii dohovorov MOP, ktorými je Slovenská republika viazaná, išlo o správy k týmto dohovorom MOP:
1.	Dohovor Medzinárodnej organizácie práce o vytváraní mechanizmu určovania minimálnej mzdy č. 26 z roku 1928 - oznámenie č. 439/1990 Zb. a 12. bod oznámenia č. 110/1997    Z. z.;
2.	Dohovor Medzinárodnej organizácie práce o označovaní hmotnosti ťažkých zásielok prepravovaných na lodiach č. 27 z roku 1929 - č. 194/1934 Zb. a n. a 13. bod oznámenia č. 110/1997 Z. z.;
3.	Dohovor Medzinárodnej organizácie práce o nútenej alebo povinnej práci č. 29 z roku 1930 - oznámenie č. 506/1990 Zb. a 14. bod oznámenia č. 110/1997 Z. z.;
4.	Dohovor Medzinárodnej organizácie práce o lekárskom vyšetrení detí a mladých osôb a o ich spôsobilosti pri zamestnávaní v priemysle č. 77 z roku 1946 - vyhláška ministra zahraničných vecí č. 23/1981 Zb. a 25. bod oznámenia č. 110/1997 Z. z.;
5.	Dohovor Medzinárodnej organizácie práce o lekárskom vyšetrení detí a mladých osôb a o ich spôsobilosti pri zamestnávaní v mimopriemyselných povolaniach č. 78 z roku 1946 - vyhláška ministra zahraničných vecí č. 24/1981 Zb. a 26. bod oznámenia č. 110/1997      Z. z.;
6.	Dohovor Medzinárodnej organizácie práce o ochrane miezd č. 95 z roku 1949 – oznámenie č. 411/1991 Zb. a 32. bod oznámenia č. 110/1997 Z. z.;
7.	Dohovor Medzinárodnej organizácie práce o mechanizme určovania minimálnej mzdy v poľnohospodárstve č. 99 z roku 1951 - oznámenie č. 470/1990 Zb. a 34. bod oznámenia č. 110/1997 Z. z.;
8.	Dohovor Medzinárodnej organizácie práce o zrušení nútenej práce č. 105 z roku 1957 -oznámenie č. 340/1998 Z. z.;
9.	Dohovor Medzinárodnej organizácie práce o minimálnom veku na prijatie do zamestnania pod zemou v baniach č. 123 z roku 1965 - oznámenie č. 507/1990 Zb. a 42. bod oznámenia č. 110/1997 Z. z., V dôsledku ratifikácie Dohovoru MOP o minimálnom veku na prijatie do zamestnania č. 138 z roku 1973 Slovenskou republikou sa vypovedal Dohovor MOP č. 123 z roku  1965;
10.	Dohovor Medzinárodnej organizácie práce o lekárskom vyšetrení mladých osôb a o ich spôsobilosti pri zamestnávaní pod zemou v baniach č. 124 z roku 1965 - vyhláška ministra zahraničných vecí č. 25/1981 Zb. a 43. bod oznámenia č. 110/1997 Z. z.;
11.	Dohovor Medzinárodnej organizácie práce o minimálnom veku na prijatie do zamestnania č. 138 z roku 1973 - oznámenie č. 341/1998 Z. z., redakčné oznámenie o oprave tlačovej chyby v oznámení č. 341/1998 Z. z. /čiastka č. 140/1998 Z. z./;
12.	Dohovor Medzinárodnej organizácie práce o ochrane nárokov pracovníkov pri platobnej neschopnosti ich zamestnávateľa č. 173 z roku 1992 - oznámenie č. 240/1999 Z. z.;
13.	Dohovor Medzinárodnej organizácie práce o zákaze a o okamžitých opatreniach na odstránenie najhorších foriem detskej práce č. 182 z roku 1999 - oznámenie č. 38/2001    Z. z.

Na konferencii sa prerokuje aj všeobecný prieskum správ podľa článku 19 Ústavy MOP (Správa III /1B/) - (Report III /1B/, International Labour Conference, 97th Session 2008), ktorý sa bude zaoberať Dohovorom MOP o pracovných doložkách vo verejných zmluvách č. 94 z roku 1949 a Odporúčaním MOP o pracovných doložkách vo verejných zmluvách č. 84 z roku 1949. Ministerstvo práce, sociálnych vecí a rodiny SR v mene vlády SR podalo MÚP správu o stave práva a praxe, pokiaľ ide o uvedené medzinárodné pracovné normy, po konzultáciách so sociálnymi partnermi v roku 2007.
Vládny zástupca vo výbore pre aplikáciu dohovorov a odporúčaní MOP bude presadzovať a obhajovať skutočnosti vyplývajúce z podaných správ, ako aj zo skutočností týkajúcich sa SR a vyplývajúce zo Správy III (1A) - International Labour Conference, 97th Session 2008, Report III (1A) - Report of the Committee of Experts on the Application of Conventions and Recommendations.

Štvrtý bod programu konferencie

Generálna konferencia MOP uskutoční všeobecnú rozpravu o podporovaní vidieckeho zamestnávania pre zníženie chudoby, založenú na integrovanom prístupe. Pri príprave na všeobecnú rozpravu úrad (MÚP) navrhol správu: Podporovanie vidieckeho zamestnávania pre zníženie chudoby (Správa IV, Medzinárodná konferencia práce, 97. zasadnutie, 2008 – Report IV, International Labour Conference, 97th Session, 2008). Správa obsahuje rekapituláciu povahy, závažnosti a meniacich sa modelov vidieckeho zamestnávania, analýzu jednotlivých charakteristík vidieckych trhov práce a možnú politiku intervencií pri náraste chudoby a preskúmanie kľúčových problémov, ktorým čelia vidiecki pracovníci, pokiaľ ide o práva, zamestnávanie, sociálnu ochranu a sociálny dialóg. Program dôstojnej práce – a program globálneho zamestnávania, najmä poskytuje všeobecný rámec, v ktorého rámci komplexná stratégia na podporu dôstojnej práce vo vidieckych oblastiach bude predmetom rozpravy a integrovaný program práce MOP na uplatňovanie tejto stratégie sa rozvinie na podporu produktívneho zamestnávania a dôstojnej práce vo vidieckych oblastiach.
Slovenská republika ako členský štát EÚ zabezpečuje realizáciu spoločnej poľnohospodárskej politiky EÚ na roky 2007 až 2013. Významnú úlohu zohráva plán rozvoja vidieka na roky 2007 až 2013  a jeho nástroje s akcentom na zvyšovanie pracovných príležitostí na vidieku s cieľom zastaviť odchod najmä mladých ľudí do mestských aglomerácií. 
Na prerokúvanie tejto problematiky konferencia zriadi v súlade so svojím rokovacím poriadkom výbor pre podporu vidieckeho zamestnávania, a určení zástupcovia delegácie SR sa zúčastnia na jeho práci.
Vládna časť delegácie SR bude presadzovať okrem iného do záverov výboru konkretizáciu nástrojov, ktoré umožnia na základe ich aplikácie zvýšiť zamestnanosť vo vidieckych oblastiach.
Výbor prijme správu o činnosti výboru a závery v tejto oblasti a predloží ich na schválenie plenárnemu zasadnutiu konferencie.

Piatym bodom programu konferencie je problematika znalostí na zlepšenie produktivity, rastu zamestnanosti a rozvoja – všeobecná rozprava
Podkladom pre rozpravu je Správa V, Medzinárodná konferencia práce, 97. zasadnutie (Report V, International Labour Conference, 97th Session, 2008). Správa skúma ako v rámci rozsahu perspektívy dôstojnej práce môžu krajiny rozvíjať znalostnú bázu svojich ekonomík takým spôsobom, aby zvýšili kvantitu a produktivitu pracovnej sily zamestnanej v hospodárstve. Správa tiež skúma ako rozvoj znalostí môže zlepšiť zamestnateľnosť pracovníkov a udržateľnosť podnikov.
	Správa sa zameriava na výzvy, ktorým čelia krajiny s rôznou úrovňou rozvoja a ich politika možností, hľadajúc ponaučenia, ktoré sú relevantné pre veľkosť rozvoja; rozvíjanie sa industrializovanejších krajín v spojení so systémom znalostného rozvoja, nielen pre potreby súčasného trhu práce, ale tiež pre budúce potreby, pokiaľ ide o technológie, trhy, životné prostredie a rozvoj strategických zmien. Najmä rozvoj znalostí môže napomôcť rozvoju alebo neformálnym ekonomikám pohnúť sa zo začarovaného kruhu nízkeho vzdelania, nízkej produktivity, neformálnosti a pretrvávajúcej chudoby k riadnemu produktívnejšiemu a formálnejšiemu zamestnaniu a vyšším príjmom.
	Správa tiež stavia na výsledkoch výskumu MOP na väzbách medzi znalosťami, produktivitou a ekonomickým rastom a rastom zamestnania a najmä na správe o zamestnaní vo svete v rokoch 2004 – 2005, ktorá skúmala podmienky, na základe ktorých zamestnanie a produktivita by mohli rásť v tandeme a tak vytvárať riadny okruh dôstojných príležitostí a príležitostí na produktívne zamestnanie. Postupne správa prispieva k vedomostnej báze znalostných zložiek Programu globálneho zamestnávania.
Na prerokúvanie tejto problematiky konferencia zriadi v súlade so svojím rokovacím poriadkom výbor pre znalosti na zlepšenie produktivity, rastu zamestnanosti a rozvoja, a určení zástupcovia delegácie SR sa zúčastnia na jeho práci.
Vládna časť delegácie SR bude presadzovať okrem iného do záverov výboru konkretizáciu vedomostnej bázy znalostných zložiek do programov zamestnávania.
Výbor prijme správu o činnosti výboru a závery v tejto oblasti a predloží ich na schválenie plenárnemu zasadnutiu konferencie.

Šiestym bodom programu konferencie je posilnenie kapacity (schopnosti) MOP napomáhať úsiliam svojich členov dosiahnuť ich ciele v kontexte globalizácie – pokračovanie rozpravy z minuloročného zasadnutia konferencie o posilnení kapacity (schopnosti) MOP a možné zváženie prijatia smerodajného dokumentu, možno vo forme deklarácie alebo akéhokoľvek iného vhodného dokumentu spoločne s akýmikoľvek príslušnými následnými opatreniami a formu, ktorú môžu mať. 
MÚP pripravil návrh prvkov smerodajného dokumentu na ďalšie konzultácie vo februári 2008. Správa obsahujúca výsledky, ktoré sa dosiahli pri konzultáciách, je k dispozícii pred otvorením konferencie. Sledujúc túto správu, ďalšia diskusia pokračovala o tejto problematike v rámci riadiacej skupiny správnej rady MÚP v marci 2008. Dodatočná správa o tejto diskusii sa predloží 97. zasadnutiu konferencie. 
K tomuto bodu programu konferencie sa vytvorí výbor a určení zástupcovia delegácie SR sa zúčastnia na práci tohto výboru.
Vládna časť delegácie SR bude presadzovať prijatie smerodajného dokumentu o tejto problematike vo forme deklarácie.
Výbor prijme správu o činnosti výboru a závery v tejto oblasti a predloží ich na schválenie plenárnemu zasadnutiu konferencie.